 Sidoo kale Eng Maxamed Xaashi waxa uu dhaliilay qaabka uu shaqaalaha u qaadan jiray wasiirkii uu xilka ku wareejiyey waxaanu yidhi Anigu dariiqa ayaan u xaadhay, shaqaalaha waxaan ku qori jiray imtixaan, shaqaale aan imtixaan soo marina may shaqayn, kuwii dhacayna waan ka saaray, dadkuna inuu tartamo oo shaqaaluhu tartamo ayuu ku fiican yahay, waayo wax ayaa u kordhaya markaa, wasiirkii iga tirsaday markii uu ka tagayey waxa uu sii qortay dhawr boqol oo shaqaale ah kuwaas aan miisaaniyadaba ku jirin waana mid aan la aqbali Karin. 